Vanjaar het die tweede meeste inskrywings die afgelope 32 jaar opgelewer. Meer as R12 000 se pryse is vanjaar uitgeloof en vier wisseltrofeë vir skole was op die spel. Soos gewoonlik het Hoërskool D.F. Malan, Belville, vanjaar twee wisseltrofeë, asook die prys vir die skool met die meeste inskrywings, ingepalm. Hoërskool Parys het egter vanjaar vir ‘n verrassing gesorg deur die wenner van die senior skole-afdeling en ook die algehele skolewenner op te lewer en hierdie Vrystaatskool stap vanjaar met die ander twee wisseltrofeë uitstalkas toe. Buiten vir die prysgeld en trofeë, sal al die wenners en eervol vermeldes die slypskool, as deel van hul prys, gratis bywoon.